IZINTO NGEZINTO.

E Durban, e Natal, kuza kwa kiwa i Town Hall enkulu, eyotabata £35,000.

Ijaji zomandla wase Rini ziyakuwuqala umsebenzi woku gweba amatyala ngo May 10.

Indlala ekwa Zulu, nesaza kubako iyanconywa ngomnye waba baleli bama pepa ase Natal.

E England kwakiwa, siteta nje, ositemele abahlanu abakulu, abaza kuhamba pakati kwale Koloni, nelo.

Umboniso zilimo nempahla obuse Bayi ngo 29 March, kutiwa uyigqitile yonke eyake yako apa e South Africa.

Endaweni ka Mr H. B. Christian ozi pumeleyo ebulungwini be Parlamente i Bayi linyule u Mr. J. A. Holland.

Indleko ze Mfazwe.—Seloko kwa liwayo kususela ku 1877 kuzise kule mini, indleko zika Rulumente ezimfazweni zi £4,500,000.

I Rulumente itembise ukuba ngonyaka ozayo iyakucela kwi Parlamente igunya lokwenza u Loliwe, oyakusuka e Mossel Bayi aye e Oudtshoorn.

Umtshato ka Prince Leopold.—Umtshato wonyana we Nkosazana, u Duke Albany, umiselwe elinyeixesha ngenxa yokunga pili kakuhle kwelo Tshawe.

Namhla imicancato ewela i Gqili mine; ngoliwela e Aliwal North, nase Bethulie, nase Colesburg, omtsha uliwela ngapaya kancinane kwe Hope Town.

Uloliwe.—Kutiwa ngonyaka ozayo, i Government ingxamele ukwenza uloliwe owohlanganisa lo usuka e Bayi uya e Cradock, nosuka e Monti oya e Queen’s Town.

E Rini.—I Town Hall, nesa kiwo kuyo esi kumbuza ukufika kwama *Sattar* ngo 1820, iya kuvulwa ngemigcobo emikulu ngo 24 May. Kulindelwe indimbane enkulu yaba semzini.

Ku’mandla wanga pakati, u Hon. J. B. Auret, upumile e Parlamente, ngoku ngapili. Abanga banga ngena enda­weni yake ngo Mr. Charles Neser, wase Graaff Eeinet, no Mr. Botha.

Sekulixesha elitile lujacekile u cingo olupantsi ko lwandle, oluhlanganisa le Koloni ne England namanye amazwe. Apo luqa’uke kona kungase Mozambique. Luya lungiswa sibala nje.

Ama kumsha ezi Ofisini:—E Tinara, entlanganisweni yama Bulu kugqitywe kwelokuba kunga vunyelwa abantu abamnyama ukuba batolike ezi Ofisini. Esi sigqibo sizakutunyelwa e Parlamente.

E Rini, iponti ye botolo ihamba kwi 1s. 6d. kuse kwi 2s. 2|d.; amaqanda alishumi line sibini *(a dozen)* 2s. 9d. kuse kwi 3s. 6d.; umbona, ngengxowa 22s.; umtwalo wenkuni 31s. kuse kwi 40s.

Amalungu e “Brownlee Temple,” ibandla laba zili e Qonce, kwa Ruluneli, abane ntlanganiso ye ti ngo April 18. Ingculo yaba mtiyama iyancomeka, kwa noku fundwa kweziqingata ekwaku fihlelwene kuzo.

Ngecawa ngokuhlwa, ngo 23 April, e Bayi kuke kwaka isipitipiti pakati kwabaseli bomqomboti. Ate efika ama Polisa laseli xolile kwakona. Abantu ekutiwa bake bangena kwisipitipiti esobebe kwikulu.

Kwa Zulu.—Siqonda ukuba u Sir Henry Bulwer, i Governor yase Natal isaza kuke ihambele kwa Zulu. Izinto zelo azite zole tu, Induna ezi 8 beke zafika e Mgungundlovu, ziye kucela ukukululwa kuka Cetywayo.

Inani labantu bale Kaloni ngo 1881 beli miselwe kwi 1,249,824, abantu aba mnyama naba mhlope. Eli nani libanda kanya abantu abase Lusutu, ko Adam Kok, nakoma pesheya kwe Nciba. Kweli nani abamhlope abagqitile ku 250,426.

I Anniversary e Rini.—Imigcobo yonyaka ye ntsapo ze zikolo ze Cawa ze bandla lama Wesile e Rini, ibe ngomhla wa 23 ku April. Intshumayelo zalomhla zaqutywa ngoluhlobo. E *Commemoration* emini, Rev. E. Lones, ukumka komhla kwi ntsapo, Rev. John A. Chalmers, kusasa kwezi: *West Hill,* Rev. E. Walton Lewis, *Fort England,* Jos. Slater Esq., B.A. Imidlalo yentsapo yaba ngo 25.

Ityala apa elide elenze buhlungu intliziyo ezininzi kuba bedeshi bebandla lase Tshatshi, lika *Bishop Merriman* no *Dean William's* wase Rini u stemele wokugqibela ovela pesheya ushiye litetwa yi Privy Council, inkundla yokugqibela ekubenelwa kuyo ngama Ngesi.

E Lusutu.—Ngolwe Sihlanu, 21 April, e Parlamente, u Mr. Sauer uxele ezindaba ezivela kwelo,—“ U Lerothodi, no Mama, nabanye bamtyelele u Masupha, ote ulwa mkele uxolo lwe Nkosazana, kodwa akasaku hlaula rafu. Ute akaleli bani ukuba ayibatale kodwa.

Imfazwe yama Polisa.—Ngo 21 April, ama Polisa amashumi mahlanu akwa Rulumente, e Qonce, abengxamele ukulwa nawe Dolopu akwakona. Kwabonakala kuhlanganiswe onke ama Polisa e Dolopu ze kude ashenxe awakwa Rulumente. Imbangi sicinga ukuba likwele.

Umfundisi wama Bulu ose Holoholo (Biebeck Oost), u Rev. Dr. Roux, uzakuyishiya londawo. Imbangi ngati kukwa lupala. Ngomhla we 16 ku April, wateta intshuma­yelo yokugqibela kwi bandla lake, wabalisa yonke into ete yenziwa ngexesha elide kunene abe hleli kulo ndawo.

Isipango e America.—E United States kune kweziveki zidluleyo isipango kazi esikulu, esidubule ekulahlekeni kobomi obuninzi. Umlambo oyi Mississippi uzale ixesha elide, kwaza kwati kumandlana oyi Louisana kwemka abantu aba 120, ababe kotame endlwini etile enkulu.

U Mr. Pattle. —Malunga nokupela kwe nyanga u March sesishicilelwe ese nyanga edlulileyo isi *Gidimi, ijuri* eyabi pulapula ityala lake yamkulula u Mr. Pattie. Ka­mbe kotiwa ezindaba zindala ngesingazi fakanga, unyaka udlule wobonisa ukuba bezifanele ukuba zifakwe nokokunjalo.

U Longfellow ububile.—Ukububa kwembongi *(poet)* enkulu yase America, u *Longfellow,* kuvakala ngendaba ezifike no stemele oyi *Warwick Castle,* ofike ngo 24 April. Oku kufa kobanga inceba kwintliziyo ezininzi zabafunde incwadi zama Ngesi, kuba ngumhlobo wabo bonke abazana nencwadi.

Ubuxoki.—U Hon. J. W. Sauer, entetweni yake e Parlamente, ute yonke into ebibalwa, emapepeni atile apa e Koloni, ngemicimbi yase Lusutu, bubuxoki obukulu obaka bafunyanwa buqokolo bomntu.

[Ngale nteto u Mr. Sauer upimisela into ebihlala itetwa sisi *Gidimi)*

Ukubulala usana.—Ngomhla we 4 April pambi kwe Jaji yase Transvaal, u Chief Justice Kotze, umntu omuyama, u Persent, ugwetyelwe ukuxonywa ngoku suka abulale umntwana wake wesisu, owaye mzalelwe li Bulwazana u Maria C. C. Van der Weesthuizen, obudala buyiminyaka eli 18.

Kwizi qingata ze Koloni ezi ngase Ntshona langa u Sir J. H. De Villiers, K.C.M.G. inkulu ye jaji, ibihamba iteta amatyala, ifike e Malmesbury yateta ele Ngesi, u Jacob Schefer, obulele umfazi wake. Isigqibo salo ibe kukuba mali xonywe. Izimeko zokumbulala kwake u Schefer umfazi wake zezo yikisayo.

Siva ukuba u F. Howe Ely, Esq., obe ngu Mhloli Zikolo kwezi ziqingata uzakuba kwakulo msebenzi kwizi qingata ezinga sentla koma Queen’s Town noma Burghersdorp. Asikazi ukuba yoba ngubanina kwezi ziqingata. Imbangi yoku kuguqulwa, kukusuka u Mr. Emile Bolland, M.A. obehlola izikolo zezo ziqingata anyulelwe ebumantyini e Lusutu.

Ibandla le Church of South Africa.—Izikonzo nge Cawa, 23 April, e St. Bartholomew, e Dikeni, zahanjiswa ngu Right Rev. N. J. Merriman, D.D., i Bishop yase Rini. Ityalike yama Ngesi yazala tu, kwakuko naba mnyama. Inkonzo yoku ngeniswa ebulungwini obuzeleyo yaba ngokuhlwa. U Bishop uhamba no Rev. W. H. Turpin. Elo xesha wabeko laba ngu mzana otile i Dike.

Intlanganjso yo Titshala e Heald Town.—Omnye we Titshala za pesheya kwe Nciba ub'ala sele kwelo uti: “ Tina zi Titshala zeli lizwe besihambele e Nxukwebe (Heald Town) siye kwi *Teachers Meeting* Uhambo lwa mnandi, sadinwa zimvula zodwa. Intlanganiso yano vuselelo olukulu kuti.” Incomelo yale ntlanganiso nati sike sayiva. Into esivuyisileyo kukuva ukuba indawo esaka sayiti tupa, kwasesi *Gidimini* apa, yokuhlala ekutyeni kunye nama *ledi,* ilungisiwe. Budenge! Woyisiwe sisi *Gidimi!!*